Zita Aušrelė Kučinskienė

Zita Aušrelė Kučinskienė (g. 1948 m. balandžio 27 d. Vilniuje) – Lietuvos gydytoja, habilituota biomedicinos mokslų daktarė.

 Biografija 
Vyras Vaidutis Kučinskas. 1972 m. baigė Vilniaus universitetą. 1988 m. medicinos mokslų daktarė.

Nuo 1972 m. Vilniaus universiteto dėstytoja, nuo 1988 m. Fiziologijos ir biochemijos katedros vedėja, 2002–2012 m. Medicinos fakulteto dekanė, nuo 1990 m. profesorė. Nuo 1981 m. Vilniaus universiteto ligoninės Santariškių klinikų Laboratorinės diagnostikos centro direktorė.

1983–2012 m. Lietuvos laboratorinės medicinos draugijos pirmininkė, nuo 1996 m. atstovauja Lietuvai Tarptautinėje klinikinės chemijos ir laboratorinės medicinos fedracijoje, 2003–2004 m. Baltijos aterosklerozės draugijos prezidentė. Nuo 2006 m. Lietuvos mokslų akademijos narė ekspertė. Nuo 1999 m. žurnalo „Laboratorinė medicina“ redakcinės kolegijos pirmininkė, nuo 2003 m. žurnalo „Acta medicina lituanica“ vyr. redaktorė, nuo 2004 m. žurnalo „Scandinavian Journal of Clinical and Laboratory Investigation“ redakcinės kolegijos narė.

 Mokslinė veikla 
Mokslinių tyrimų sritys: žmogaus kraujo plazmos lipidų, lipoproteinų tyrimas ir naujų aterosklerozės biocheminių žymenų paieškos, klinikinė biochemija ir laboratorinė diagnostika. Paskelbė apie 250 mokslinių straipsnių.

 Bibliografija 
 Lipoproteinai, 1985 m.
 Laboratorinių tyrimų žinynas, 2001 m.
 Klinikinės biochemijos ir laboratorinės diagnostikos pagrindai. Vilnius: Vilniaus universiteto leidykla. 2008.

 Šaltiniai 

Kategorija:Lietuvos gydytojai
Kategorija:Lietuvos pedagogai
Kategorija:Lietuvos mokslo premijos laureatai